My Heart Goes Boom

«My Heart Goes Boom» (norsk: hjertet mitt går bang) er en norsk popsang som vant Melodi Grand Prix 2000, og som var Norges bidrag til Eurovision Song Contest samme år. Sangen er komponert av Morten Henriksen, med tekst av Tore Madsen. Gruppa Charmed framførte den på engelsk i den norske og internasjonale finalen.

Melodi Grand Prix
NRK inviterte norske låtskrivere til å levere bidrag til Melodi Grand Prix 2000 på NRK Marienlyst lørdag 4. mars 2000. Tore Madsen og Morten Henriksen leverte inn «My Heart Goes Boom», og låten ble antatt av NRK. De fikk gruppa Charmed, bestående av Hanne Haugsand, Monica Nygård og Oddrun Valestrand, til å framføre den.

Sangen var først ut av konkurransens ti bidrag og avanserte til superfinalen, hvor sangen til slutt vant klart med toppoeng fra alle juryer. «My Heart Goes Boom» ble dermed Norges bidrag til Eurovision Song Contest.

Eurovision Song Contest
Den internasjonale finalen ble holdt i Globen i Stockholm lørdag 13. mai 2000. Der var det norske bidraget det åttende ut på scenen, etter Maltas Claudette Pace med «Desire», og før Russlands Alsou med «Solo». 

Da avstemningen var ferdig, hadde «My Heart Goes Boom fått 57 poeng og ble nummer 11 av 24 deltakere.

Poeng

Poeng til «My Heart Goes Boom» i Eurovision Song Contest 2000:

Før musepekeren over flagget for å se navnet på landet. Land som ikke ga poeng til Norge, er ikke med i oversikten.

Om sangen 
Sangen er et uptempo-nummer, hvor teksten beskriver den første gangen en kvinne ser ham hun elsker, og hvordan hjertet hennes slår boom hver gang hun ser ham.

Listeplasseringer 
Charmed ga ut sangen i radioversjon og karaokeversjon på singelen Universal 156 933-2 i 2000, og låten lå på VG-lista i elleve uker i 2000, med tredjeplass som høyeste notering.

Referanser

Kilder
Eurovision.tv – Eurovision Song Contest 2000

Vinnersanger i Melodi Grand Prix
Norges bidrag til Eurovision Song Contest
Sanger fra 2000